འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་
རབ་ཏུ་འབར་བའི་མདོ་ལས་སྟོན་པ་ལ་
བདུད་ཀྱིས་ཆོ་འཕྲུལ་སྟོན་པའི་
མདོ་བཞུགས་སོ། །
།གཡུང་དྲུང་ལྷའི་སྐད་དུ་ན། མུ་ཡེ་ཁྲི་སངས་ཡོངས་འབར་གསལ། གང་
ཟག་མིའི་སྐད་དུ་ན། སྟོན་པ་ལ་བདུད་ཀྱིས་ཆོ་འཕྲུལ་བསྟན་པའི་མདོ། རྣམ་པ་
ཐམས་ཅད་མཁྱེན་པ་སྤྲུལ་པའི་སྐུ་ལ་ཕྱག་འཚལ་ལོ། །
༧ དེའི་ཚེ་དེའི་དུས་ན། སྟོན་པ་རྣམ་པ་ཐམས་ཅད་མཁྱེན་པ་སྤྲུལ་པའི་སྐུ་དེས།
འགྲོ་བ་སེམས་ཅན་གྱི་དོན་དུ་མི་མཇེད་འཇིག་རྟེན་གྱི་ལྷོ་འཛམ་བུ་གླིང་གི་དམིག
སོག་ཁ་བོན་གྱི་འབྱུང་གནས། གནས་མཆོག་དམ་པ་འོལ་མོ་གླིང་ཆེན་གྱི་དབུས། རྒྱལ་
ས་ཕོ་བྲང་གླིང་བརྒྱད་ཀྱི་ལྷོ་ཕྱོགས། གྲོང་ཁྱེར་ཆེན་པོ་ཡངས་པ་ཅན་གྱི་དབུས་དཀྱིལ།
རྒྱལ་མཁར་བར་པོ་སོ་བརྒྱད་ཀྱི་ནང་ན་སྐུ་སྐྱེ་བ་བཞེས་ནས། མཛད་པ་བཅུ་གཉིས་
ཀྱི་དོན་མཐར་ཕྱིན་པར་མཛད་དེ། དེ་ཡང་སྐྱེ་བ་བཞེས་པ་དང་། བསྟན་པ་སྤེལ་བ་
དང་། འགྲོ་བ་དྲང་བ་དང་། ཁབ་ཀྱི་དཔལ་འབར་བཞེས་པ་དང་། སྲས་སྤྲུལ་འགྲོ་
དོན་མཛད་པ་རྣམས་རིམ་པ་རྫོགས་པར་མཛད་དེ། དེའི་དུས་སུ་སྟེང་གི་ལྷ་དང་།
72
1242

མདོ་སྡེ།
བདུད་ཀྱིས་ཆོ་འཕྲུལ་བསྟན་པའི་མདོ།
འོག་གི་ཀླུ་དང་། བར་གྱི་མི་རྣམས་ལ་ཤིན་ཏུ་གྲངས་མང་བ་མི་མཇེད་ཀྱི་འཇིག་རྟེན་
སྟོང་གསུམ་གྱི་སྟོང་།
འཇིག་རྟེན་གྱི་ཁམས་སྟོང་པ་ཙམ་ཞིག་སངས་རྒྱས་ཏེ་སོང་
ངོ༌། །གཞན་ཡང་དམྱལ་བའི་འཇིག་རྟེན་དང་། ཡི་དྭགས་ཀྱི་འཇིག་རྟེན་དང་། བྱོལ་
སོང་གི་འཇིག་རྟེན་རྣམ་པ་གསུམ་སྟེ་ངན་སོང་གསུམ་གྱི་འཇིག་རྟེན་ཁམས་སྟོང་པ་
ཙམ་ཞིག་སངས་རྒྱས་ཏེ་སོང་ངོ༌། །སླད་ན་ལུས་པ་སྟེང་གི་ལྷ་དང་། འོག་གི་ཀླུ་དང་།
བར་གྱི་མི་རྣམས་སུ་ཡང་། ལས་ལོག་པ་ལ་ཕྱོགས་པ་དང་། གོལ་བ་ཆ་ཙམ་ལས་མ་
གཏོགས་པ། ཐམས་ཅད་ཀུན་གྱིས་ལས་དཀར་པོ་དགེ་བ་ལ་སྤྱོད་ཅིང་། བདེ་བར་
གཤེགས་པའི་སྐུ་གདུང་རྩིག་པ་དང༌། སྐུ་གཟུགས་བཞེངས་པ་དང་། བཀའ་རྒྱུད་
ཀློག་པ་ལ་སོགས་ཏེ། སྡེ་བཞི་ཡ་བརྒྱད་དུ་དབྱེ་བ་དང་། སྡིག་པའི་ལས་སྤངས་ནས།
ལས་དཀར་པོ་དགེ་བ་ཅི་ཚུགས་སུ་སྤྱོད་པ་དང་། དེ་ཡང་བདེ་བར་གཤེགས་པའི་
བཀའ་རྒྱུད་ལ། ཉན་པ་དང་། འཆད་པ་དང་། རྩོད་པ་དང་། རྩོམ་པ་དང་། ཀློག་
པ་དང་། སྒོམ་པ་དང་། སྒྲུབ་པ་དང་། གྱེར་བ་དང་། བསྔགས་པ་ལ་སོགས་ཏེ།
དལ་བ་དང་བྲེལ་བ་མེད་པར་ཆུ་རྒྱུན་སྐབས་མེད་དུ་སྤྱོད་དོ། །དེའི་ཡོན་ཏན་གྱིས་ལྷ་
ཀླུ་མི་གསུམ་སྟེ་མཐོ་རིས་གསུམ་གྱི་སེམས་ཅན་ལ། གྲུབ་པ་བསྙེན་པ་དང་། གྲོལ་བ་
ཐོབ་པ་དང་། རྫུ་འཕྲུལ་ལྡན་པ་དང་། སྤྲུལ་སྒྱུར་ནུས་པའི་གཡུང་དྲུང་སེམས་དཔའ་
མང་པོ་བྱུང་ངོ༌། །དག་པའི་དགེ་བསྙེན་མང་པོ་བྱུང་ངོ༌། །ཚུལ་ལྡན་གྱི་དགེ་འདུན་
མང་པོ་བྱུང་ངོ༌། །བསྙེན་གནས་ཡན་ལག་མང་པོ་བྱུང་ངོ༌། །དེ་ལྟར་དུ་འགྲོ་བ་རིགས་
དྲུག་སེམས་ཅན་ཐམས་ཅད། གཡུང་དྲུང་གི་བོན་ལ་རབ་ཏུ་གཞོལ་ཞིང་དགེ་བ་ལ་
སྤྱོད་དོ། །དམྱལ་བ་རྣམས་ཀྱང་ཚ་གྲང་གི་སྡུག་བསྔལ་དང་བྲལ་ནས། གཅོད་སྦྱོང་གི་
ལས་སྤངས་ནས་དགེ་བའི་ལས་ལ་ཕྱོགས་སོ། །ཡི་དྭགས་རྣམས་ཀྱང་བཀྲེས་སྐོམས་ཀྱི་
སྡུག་བསྔལ་དང་བྲལ་ནས། འཕྲོག་རློམ་ཀྱི་ལས་སྤངས་ནས་དགེ་བའི་ལས་ལ་ཕྱོགས་
73

གསུང་རབ་སྒོ་མཛོད་རིན་པོ་ཆེའི་གླེགས་བམ། 20
སོ། །བྱོལ་སོང་རྣམས་ཀྱང་གླེན་ལྐུགས་ཀྱི་སྡུག་བསྔལ་དང་བྲལ་ནས། དམ་ཆོལ་གྱི་
ལས་སྤངས་ནས་དགེ་བ་ལ་ཕྱོགས་སོ། །མི་རྣམས་ཀྱང་བྲེལ་ཕོངས་ཀྱི་སྡུག་བསྔལ་
དང་བྲལ་ནས། ཕྲག་དོག་གི་ལས་སྤངས་ནས་དགེ་བ་ལ་སྤྱོད་དོ། །ལྷ་མ་ཡིན་རྣམས་
འཐབ་རྩོད་ཀྱིས་སྡུག་བསྔལ་དང་བྲལ་ནས། ང་རྒྱལ་གྱི་ལས་སྤངས་ནས་དགེ་བ་ལ་
སྤྱོད་དོ། །ལྷ་རྣམས་ཀྱང་ཕམ་ལྟུང་གི་སྡུག་བསྔལ་དང་བྲལ་ནས། གཡེང་བའི་ལས་
སྤངས་ནས་དགེ་བ་ལ་སྤྱོད་དོ། །དེ་ལྟར་དུ། སྟོང་གསུམ་མི་མཇེད་ཀྱི་འཇིག་རྟེན་
ན། སངས་རྒྱས་ཀྱི་བསྟན་པ་རབ་ཏུ་དར་ཞིང་བརྟན་པར་བཞུགས་ཏེ། ཡོད་ཁམས་
དཀར་པོའི་སྲིད་པ་ཆགས་ནས་དགེ་བའི་ལས་འཕེལ་ལོ། །
༧ དེའི་ཚེ་དེའི་དུས་ན། ལྷོ་འཛམ་བུ་གླིང་གི་སོག་ཁའི་ཕར་མཐའ། རི་མུ་ཁྱུད་
འཛིན་ལ་ཉེ་བའི་ས། གནས་མཆོག་དམ་པ་འོལ་མོ་ལུང་རིང་གི། བྱང་ཤར་ཟད་
མཚམས་མེ་ཏོག་གི་གླིང་ནས་དཔག་ཚད་བརྒྱ་དང་རྩ་བརྒྱད་མཚམས་ན། བདུད་
ཡུལ་མུན་པའི་གླིང་ཆེན་བྱ་བ་ཡོད་དེ། དེ་ཡང་རི་བོ་དུག་སོལ་ནག་པོ་འདྲ་བ། མུན་
པའི་སྨག་ནག་འཁྲིགས་པའི་ནང་། རྒྱ་མཚོ་དུག་ནག་མེར་བའི་གླིང་། རི་བོ་མུན་པ་
བཀྲག་ལྡན་གྱི་རྩ་བ། ཆུ་བོ་ཏིང་ཤིན་ནག་པོའི་འགྲམ། དཔག་བསམ་ཨ་ཝ་གྷ་ཚའི་
ཚལ། རྩ་ཨ་ཝ་དུ་ཏིའི་ལྗོངས་ལ། བདུད་ཀྱི་ཕོ་བྲང་ཆེན་པོ་ཁྲི་བརྒྱད་གླིང་ཆེན་ཞེས་
བྱ་བ། ལྕགས་རི་དཔག་ཚད་བཅུ་གཉིས་ཀྱི་ནང་དུ། དབུས་སུ་སྐུ་མཁར་སྒོ་བརྒྱ་རྩེ་
བརྒྱད་ཞེས་བྱ་བ། གནམ་ལྕགས་ཁྲོ་ཆུ་ཞུན་མའི་སྐུ་མཁར་ལ། པུ་ཟངས་དམར་པོའི་
ཁ་པད་དང་། གསེར་གྱི་ཏོག་ཆེན་རྩེ་བརྒྱད་ཡོད་པ། ལོགས་བཞི་ལ་བྱུ་རུ་དམར་པོའི་
སྒོ་འགྲམ་ལ། ལེ་ཕྲོམ་བསེ་ཡི་སྒོ་བརྒྱ་བཙུགས་པ། དེའི་ཕྱི་རོལ་ཏུ། བདུད་སྲིན་ལོག་
པའི་གྲོང་ཁྱེར། འབུམ་ཕྲག་བཞི་བཅུ་རྩ་གཉིས་འཁྲིགས་པ། ལྕགས་རིའི་སྒོ་བཞི་ལ་
ལས་དཔོན་གྱི་ཕོ་བྲང་བཅས་པ། དེ་ལྟ་བུའི་ལོག་པའི་རྒྱལ་པོ་ཆེན་པོ་ཡོད་དེ། མུན་
74

མདོ་སྡེ།
༼ཉ༽
བདུད་ཀྱིས་ཆོ་འཕྲུལ་བསྟན་པའི་མདོ།
པ་གཡུང་དྲུང་ཟེར་ལྡན་གྱི་གླིང་ཞེས་བྱའོ། །དེའི་ཕྱི་རོལ་ཏུ་གླིང་ཆེན་པོ་བཞི་ཡོད་
དེ། ཤར་ན་མུན་པ་རྡོ་རྗེ་བརྟན་པའི་གླིང་ཞེས་བྱ་བ། གྲོང་ཁྱེར་སྒྱུ་མ་འབུམ་གླིང་གི་
དབུས་སུ། སྐུ་མཁར་རྡོ་རྗེ་སྲ་མཁྲེགས་ནང་ན། བདུད་རྒྱལ་ང་མིན་འཆོས་པོ་བྱ་བས་
མངའ་མཛད་ནས། བོན་ལ་ལོག་པ་འཆོས་པས་ལས་སྤྱོད་ཅིང་། སྐྱེ་འགྲོ་ལ་དབང་
བསྒྱུར་རོ། །བྱང་ན་མུན་པ་དབང་བསྒྱུར་འཁོར་ལོའི་གླིང་ཞེས་བྱ་བ། གྲོང་ཁྱེར་ཤ་ཟ་
འབུམ་གླིང་གི་དབུས། སྐུ་མཁར་འཁོར་ལོ་སྨོན་རྗེའི་ནང་ན། བདུད་རྒྱལ་འཁོར་བ་
གཏིང་ནག་བྱ་བས་མངའ་མཛད་ནས། ལོག་པའི་སྟོབས་ཤོམས་ནས། དམག་དང་
གོ་མཚོན་གྱི་ལས་བྱེད་ཅིང་། སྐྱེ་འགྲོ་ལ་དབང་བསྒྱུར་རོ། །ནུབ་ན་མུན་པ་གཟེ་ལྡན་
པདྨའི་གླིང་ཞེས་བྱ་བ། གྲོང་ཁྱེར་དབང་པོ་རབ་བརྟན་གྱི་དབུས། སྐུ་མཁར་ལྕགས་
འོད་འཚེར་བའི་ནང་ན། བདུད་རྒྱལ་འགྲན་ཏེ་ཡ་བོ་བྱ་བས་མངའ་མཛད་ནས། ལྷ་
ལ་རུ་ང་བ་དང་། གསས་ལ་ཕྲག་དོག་པ་དང༌། གཤེན་ལ་འགྲན་ཚོལ་བ་དང་། བོན་
ལ་དོ་བསྡོས་པའི་སྟོབས་བྱེད་ཅིང༌། སྐྱེ་འགྲོ་ལ་དབང་བསྒྱུར་རོ། །ལྷོ་ཕྱོགས་མུན་
པ་སྨག་ནག་འཁོར་བའི་གླིང་ཞེས་བྱ་བ། གྲོང་ཁྱེར་ཟིལ་འགྱུར་པ་ཏྲའི་དབུས། སྐུ་
མཁར་མུན་པ་གླིང་རྫོང་གི་ནང་ན། བདུད་རྒྱལ་རམ་པ་དུག་འགྱེད་ཞེས་བྱ་བས་
མངའ་མཛད་ནས། ལོག་བསླུ་གཡོ་སྒྱུའི་ཐབས་དང་། ནད་དང་དུག་མཚོན་དང་
རྐུན་དང་ངན་ཐབས་དང་། གཡོ་སྒྱུ་རྣམས་ཤོམ་ནས། སྐྱེ་འགྲོ་ལ་དབང་བསྒྱུར་
རོ། །དེའི་མཚམས་བཞི་རུ། བྱང་ཤར་ན་ལྟ་ཉན་མིག་རྣོན་རྣ་གསང་གི་གླིང་ཞེས་བྱ་
བ། རི་རོང་དགུ་བརྒྱའི་ཕ་རོལ་ཏུ། ལྟ་ཉན་ཚོལ་བར་ཡོད་དོ། །ལྷོ་ཤར་ན་ཤོར་བ་རྐྱ་
བདུན་འཇབ་བུའི་གླིང་ཞེས་བྱ་བ། རྣམ་པར་རྒྱལ་བའི་ཁང་བཟང་གི་ནང་ནས་ཀྱང་།
ནོར་ཐོབ་པར་ཡོད་དོ། །ལྷོ་ནུབ་ན་ཨ་ཀ་རུ་རྩེ་ཤན་པའི་གླིང་ཞེས་བྱ་བ། དུས་རེ་
ལ་སེམས་ཅན་འབུམ་ཕྲག་གི་སྲོག་དབུགས་ལེན་པ་ཡོད་དོ། །བྱང་ནུབ་ན་པད་ལོ་
75

གསུང་རབ་སྒོ་མཛོད་རིན་པོ་ཆེའི་གླེགས་བམ།
20
20
སྡོང་པོ་གླ་བོན་གྱི་གླིང་ཞེས་བྱ་བ།
བདུད་བོན་ཆུ་ལྕགས་རྒྱལ་བ་བཞུགས་པའི་གླིང་
དག་པ་ཡོད་དོ། །དེའི་ཕྱི་རོལ་ཏུ་བདུད་དང་། སྲིན་པོ་དང་། མུ་སྟེགས་དང་། རོ་
ལངས་དང་། ཤ་ཟ་དང་། ལྟོ་འཕྱེ་དང་། ནད་བདག་དང་། ཡམས་བདག་དང་།
སྲོག་གཅོད་དང་། དབུགས་ལེན་བསམ་གྱིས་མི་ཁྱབ་པས། གྲོང་དང་གྲོང་ཁྱེར་གྲོང་
རྡལ་མང་དུ་ཡོད་དོ། །དེ་ཡང་དེའི་དཀོར་ནོར་ལ། བདུད་བྱ་སྐྱུང་ཀ་དང་། བདུད་
གཡག་ཁམ་པ་དང་། བདུད་ལུག་ནག་པོ་དང་། འཁྲུགས་གླང་དམར་པོ་དང་། མ་
ཧེ་རྟོལ་མོ་དང་། བདུད་རྟ་ནག་པོ་དང་། སྟག་གཟིག་དང་། འཕར་སྤྱང་དང༌།
བྱི་ལ་དང་། དེ་ལ་སོགས་པའི་དཀོར་ནོར་མང་པོ་ཡོད་དོ། །གཞན་ཡང་དགེ་བ་ལ་མི་
མོས་པར་སྡིག་པ་ཅི་ཚུགས་སུ་སྤྱོད་དོ། །ཟས་སུ་ཤ་ཁྲག་བཟའ་བ་དང་། སྐོམ་དུ་ཡུ་
ཏི་བཏུང་བ་དང་། གོས་སུ་པགས་ཤུན་གོན་པ་དང་། རེ་བའི་གོ་ཅོག་དང་། མཐིང་
དམར་གྱི་འགྱིང་བེར་དང༌། སྟག་ཆས་མང་པོ་གོན་ནོ། །གཞན་ཀྱང་ཁོ་ལ་མངའ་
དབང་ནི། ཁོ་རང་གི་རྒྱལ་ཁམས་མ་གཏོགས་པར། ཕ་རོལ་གྱི་གནས་ན་ཡང་བདུད་
དང་། གཤིན་རྗེ་དང༌། · ཀིང་དང་། རྒྱལ་པོ་དང་། བཙན་དང་། མ་མོ་དང་། གནོད་
སྦྱིན་དང་། སྲིན་པོ་དང་། རོ་ལངས་དང་། བར་སྣང་གི་གཡེན་ཁམས་དང་། ས་
གཞིའི་ཀླུ་གཉན་དང་། ས་བདག་ལ་སོགས་པ། མི་དང་མི་མིན་དང་། འབྱུང་པོའི་
ཚོགས་རྣམས་ཀྱིས་ཀྱང་། གུས་པ་དང་། འདུན་པ་དང་། དཔུང་དང་གྲོགས་བྱེད་
དགོས་སོ། །དེ་ནས་དེའི་ཚེ། ཡུལ་དེའི་ནུབ་ཕྱོགས་མུན་པ་གཡུང་དྲུང་ཟེར་ལྡན་གྱི་
རྒྱལ་ཁམས་ན། སྐུ་མཁར་སྒོ་བརྒྱ་རྩེ་བརྒྱད་ཀྱི་དབུས། སྔོན་མེད་ཁམས་ནག་པོ་མུན་
པ་ཟེར་ལྡན་དང་། སྟོང་ངམ་ནག་པོ་གཉིས་ཀྱི་རྒྱུད་ལས། མེས་ཆེན་པོ་དགའ་རབ་
དབང་ཕྱུག་ཅེས་བྱ་བའི་སྲས་པོ། བདུད་རྗེ་རྒྱལ་ལག་ཐོད་རྗེ་ཞེས་བྱ་བ་དང༌། མགྲིན་
ཐུན་དང་མ་མོ་ཞེས་བྱ་བ་གཉིས། ནམ་གྱི་གོང་དུ་འཚོས་པ་ལ། ཕྱི་དེ་ལོའི་དུས་སུ་
76
76

མདོ་སྡེ།
༼ཉ༽
བདུད་ཀྱིས་ཆོ་འཕྲུལ་བསྟན་པའི་མདོ།
སྲས་ཞིག་འཁྲུངས་པ། བུ་དེ་ནི་ཡབ་མེས་གང་དང་མི་འདྲ་བ། ཤ་བྱད་དམར་ནག་
ཏུ་འདུག་པ། མིག་རྩ་དམར་ལ་ཟླུམ་པ། སྙན་མཆོག་ཀྲོག་ལ་གདེངས་པ། ཤངས་སྒོ་
མཐོ་ལ་གཉེར་བ། ཞལ་ཁ་གྲུབ་བཞི་དོད་པ། མཆེ་བ་བག་ཙམ་གཙིགས་པ། སྐུ་ལུས་
གཏུམ་ལ་བརྗིད་པ། ཤིན་ཏུ་དྲག་ཤུལ་ཆེ་བ། རབ་ཏུ་ཁྲོ་གཏུམ་རྒོད་པ། སྤྲོ་ཐུང་
ལ་ཚིག་པ་ཟ་བ། སྤྲུལ་པ་ཡོངས་ལ་ཁྱབ་པ། རྫུ་འཕྲུལ་ཡན་ལག་བརྐྱངས་པ་ཞིག་
བྱུང་བས། ལོག་པའི་ལྟས་མཁན་རྣམས་ཀྱིས་ཀྱང༌། རྒྱལ་བུ་འདི་ནི་གཞན་དང་མི་
འདྲ་བར། ཡོད་མེད་གཉིས་ཀྱི་གཤགས་འདེབས་ནུས་པ། དགེ་སྡིག་གི་ཁ་རུ་ཟིན་པ།
དཀར་ནག་གི་བསྟན་པ་བརྩོད་པ། སྐྱེ་འགྲོ་ལ་མངའ་དབང་བསྒྱུར་བ། འབྱུང་འཇུག་
གི་བློ་སྣ་མང་བ། བདུད་རྗེ་ཁྱབ་པ་ལག་རིང་དུ་ཐོགས་ཤིག །ཅེས་ཟེར་ནས། ཀུན་
གྱིས་ཁ་མར་བཟང་པོ་རུ་བཏགས་སོ། །དེ་ནས་རྒྱལ་བུ་དེས། ལོག་པའི་སྟོབས་དང་རྫུ་
འཕྲུལ་མང་པོ་འགྱེད་དོ། །ལོག་པའི་འཁོར་ནི། ནང་བློན་དང་། ཕྱི་བློན་དང་། བར་
བློན་དང་། དེད་དཔོན་དང༌། ཤན་པ་དང༌། འཁོར་ཚོགས་འབུམ་ཚོ་གསུམ་དང་
བཅས་ནས། ལོག་པའི་སྟོབས་བྱས་ནས་འདུག་གོ །
༧ དེའི་ཚེ་དེའི་དུས་ན། དུས་རེས་ཤིག་ན། བདུད་ཀྱི་རྒྱལ་བུ་དེ་ནི། ཤིན་ཏུ་མི་
དགའ་བའི་སེམས་སྐྱེ་བ་ནས། བདུད་ཀྱི་རྒྱལ་ཁམས་མངའ་རིས་ཀུན་བསྡུས་ནས།
སྨྲས་པའི་མདོ། སྔོན་མེད་ཁམས་མུན་པ་ཟེར་ལྡན་གྱི། གདུང་ལས་གྲོལ་ནས་བརྒྱུད་
འཛིན་ཅིང་། མེད་ཀྱིས་གཤགས་འདེབས་རྒྱལ་ཁ་འཛིན། མེས་ཆེན་དགའ་རབ་དབང་
ཕྱུག་གི། བསྟན་པའི་རྗེས་འཛིན་བདུད་ཀྱི་དཔོན། བདུད་རྗེ་རྒྱལ་ལག་ཐོད་རྗེ་དང་།
ཡོད་ཁམས་བསྟན་པ་ལོག་པར་འཆོས། བདུད་རྒྱལ་ང་མིན་ཆོས་པོ་དང་། མེད་
ཁམས་འཇིག་རྟེན་འཁོར་ལོ་བསྒྱུར། བདུད་རྒྱལ་འཁོར་བ་གཏིང་ནག་དང་། དཀར་
ནག་ལས་ཀྱི་བསྟན་པ་བརྩོད། བདུད་རྒྱལ་འགྲན་ཏེ་ཡ་བོ་དང་། ལོག་ལྟ་བསླུ་བྲིད་
77

གསུང་རབ་སྒོ་མཛོད་རིན་པོ་ཆེའི་གླེགས་བམ། 20
ངན་ཐབས་མཁས། བདུད་རྒྱལ་རམ་པ་དུག་འགྱེད་དང་། ལྟ་བའི་མིག་རྣོ་རྣ་གསང་
དང་། བདུད་ཕྲུག་ཤོར་བ་རྐྱ་བདུན་དང་། ཨ་ཀ་རུ་རྩེ་ཤན་པའི་སྡེ། ནག་པོ་བདུད་
ཀྱི་སྡེ་རིགས་རྣམས། འོ་སྐོལ་འཇིག་རྟེན་ཁམས་འདི་ན། ནག་པོ་བདུད་ལས་དབང་
ཆེ་མེད། ནག་པོ་བདུད་ཀྱི་ནང་རིགས་ན། ཁྱབ་པ་ང་ལས་དབང་ཆེ་མེད། བདུད་རྗེ་
ཁྱབ་པ་ལག་རིང་ངས། སྟོང་ཁམས་དབང་དུ་ཡོ་བསྡུས་ན། བར་དུ་དུས་ལ་རྒྱུག་ལོག་
བྱུང་། ང་ཡི་གོང་ལ་དབང་ཆེ་བ། རྫུན་ཆེན་གཤེན་རབ་མི་བོ་བྱུང་། གཤེན་རབ་
མི་བོ་བྱ་བ་འདིས། སེམས་ཅན་མི་ཐར་སྐྱེ་བ་ཡང་། མི་སྐྱེ་བ་རུ་སྟོངས་སུ་བཅུག
སེམས་ཅན་མི་ཐར་རྒས་པ་ཡང༌། མི་རྒས་བ་རུ་སྟོངས་སུ་བཅུག །སེམས་ཅན་མི་
ཐར་ན་བ་ཡང་། མི་ན་བ་རུ་སྟོངས་སུ་བཅུག །སེམས་ཅན་མི་ཐར་འཆི་བ་ཡང་། མི་
འཆི་བ་རུ་སྟོངས་སུ་བཅུག །ང་ཡི་ཡོད་ཁམས་མུན་པ་འདི། ད་ལྟ་མེད་ཁམས་གསལ་
བར་བཏང་། ང་ཡི་ཡོད་ཁམས་འཇིག་པ་འདི། ད་ལྟ་མེད་ཁམས་བརྟན་པར་བཏང་།
ང་ཡི་ཡོད་ཁམས་སྟོང་པ་འདི། ད་ལྟ་མེད་ཁམས་གང་བར་བཏང་། ང་ཡི་ཡོད་ཁམས་
འགྲིབ་པ་འདི། ད་ལྟ་མེད་ཁམས་འཕེལ་བར་བཏང་། ང་